Liso ye un despoblato aragonés en o termin de Fuencalderas, en l'actual municipio de Biel, en a comarca de Cinco Villas, partiu chudicial d'Exeya d'os Caballers y provincia de Zaragoza.

Cheografía
L'antigo lugar de Liso ye situato a o piet d'a sierra de Santo Domingo (42° 23' 23.41" N, 0° 51' 51.38" O), a mán d'un paso natural ta trescruzar ista sierra ta o norte, ta Salinas de Chaca y Villalangua.

Historia
Seguntes Agustín Ubieto Arteta, a primera cita d'o lugar ye d'o sieglo XVI, recollita en a obra d'Antonio Duran Godiol Geografía medieval de los obispados de Jaca y Huesca (Uesca, 1962), y documenta as variants Liso y Eliso.

Sindembargo, o lugar quedó despoblato en o sieglo XVI, baxando os suyos habitants a vivir en l'amanato lugar de Fuencalderas establito en o sieglo XIV, albandonando asinas Liso ta cutio.

Molimentos
Encara ye en piet un repui de l'antiga ilesia de Sant Miguel de Liso, d'estilo romanico, d'o sieglo XII, y tamién una torre esfensiva; parte d'os suyos materials s'ha emplegato en a construcción d'una ermita mas muderna.

Se veiga tamién
Apellito Liso.

Vinclos externos
San Miguel de Liso en ''RomanicoAragonés.com.
Liso (Fuencalderas)